Na podlagi 43. člena Zakona o raziskovalni in razvojni dejavnosti (Uradni list RS, št. 22/06 – uradno prečiščeno besedilo, 61/06 – ZDru-1, 112/07, 9/11, 57/12 – ZPOP-1A, 21/18 – ZNOrg in 9/19), 16. in 35. člena Sklepa o ustanovitvi Javne agencije za raziskovalno dejavnost Republike Slovenije (Uradni list RS, št. 123/03 in 105/10) in po predhodnem soglasju ministrice za izobraževanje, znanost in šport št. \_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_, je Upravni odbor Javne agencije za raziskovalno dejavnost Republike Slovenije na \_\_. seji dne \_\_\_\_\_\_\_ sprejel

**P R A V I L N I K  
o spremembah Pravilnika o infrastrukturnih obveznostih zavodom, ki opravljajo raziskovalno dejavnost**

**1. člen**

V Pravilniku o infrastrukturnih obveznostih zavodom, ki opravljajo raziskovalno dejavnost (Uradni list RS, št. 4/11, 40/11 – popr., 40/13, 20/14 in 41/15), se besedilo 10. člena spremeni tako, da se glasi:

»(1) V primeru izrednega dogodka, zaradi katerega ima JRZ finančne izdatke večjega obsega, ali mu je nastala večja premoženjska škoda na nepremičninah ali opremi, ki so osnova za izvajanje raziskovalne oziroma infrastrukturne dejavnosti, lahko JRZ na agencijo vloži vlogo za izjemno povečanje sredstev. JRZ mora k vlogi priložiti dokaze o nastalih finančnih izdatkih oziroma premoženjski škodi. V primeru nastanka škodnega dogodka je potrebno priložiti tudi podatke o namenu in višini izplačane zavarovalnine ter amortiziranosti nepremičnin in opreme.

(2) JRZ ni upravičen do izjemnega povečanja sredstev, če z nepremičnino ali opremo, na kateri je nastala premoženjska škoda, ni ravnal kot dober gospodar.

(3) Vlogo JRZ za izjemno povečanje sredstev obravnava komisija, ki jo imenuje direktor.

(4) Izjemno povečanje sredstev je možno, če so sredstva v državnem proračunu zagotovljena.«.

**2. člen**

V 11. členu se drugi odstavek črta.

KONČNA DOLOČBA

**3. člen**

Ta pravilnik začne veljati naslednji dan po objavi v Uradnem listu Republike Slovenije.

Št. 007- 10/2020-1

Ljubljana, xx. meseca 2020

EVA 2020-1647-0003

Dr. Jana Kolar,

predsednica Upravnega odbora agencije